Mélanie Meillard

Mélanie Meillard (s. 23. syyskuuta 1998) on sveitsiläinen alppihiihtäjä, joka edustaa SC Hérémenciaa.

Malbunin Euroopan nuorten talviolympiafestivaaleilla 2015 Meillard saavutti pronssia suurpujottelussa. Lillehammerin nuorten talviolympialaisissa 2016 Meillard voitti kultaa suurpujottelussa ja hopeaa alppiyhdistetyssä. Nuorten MM-kilpailuissa Sotšissa 2016 hän saavutti suurpujottelussa pronssia. Sankt Moritzin MM-kilpailuissa 2017 hän oli suurpujottelussa kolmastoista. Milanon ja Cortinan olympialaisissa 2026 hän sijoittui pujottelussa seitsemänneksi.

Meillard kilpaili alppihiihdon maailmancupissa ensimmäisen kerran Åressa joulukuussa 2015. Ensimmäiset maailmancupin pisteensä hän saavutti Söldenin suurpujottelussa lokakuussa 2016 oltuaan 18:s. Kymmenen parhaan joukkoon hän sijoittui ensimmäisen kerran oltuaan kuudes Levin pujottelussa marraskuussa 2016. Ensimmäisen palkintosijansa hän saavutti oltuaan kolmas Oslon kaupunkitapahtumassa uudenvuodenpäivänä 2018. Se on hänen ainoa palkintosijansa edelleen helmikuussa 2026.

 Lähteet 

 Aiheesta muualla 
Mélanie Meillardin kotisivut

Luokka:Sveitsiläiset alppihiihtäjät
Luokka:Vuonna 1998 syntyneet
Luokka:Elävät henkilöt